## Pravilnik o mjeriteljskim zahtjevima za kontrolne uređaje kojima se ispituju tahografi i taksometri

### NN 81/2002 (9.7.2002.), Pravilnik o mjeriteljskim zahtjevima za kontrolne uređaje kojima se ispituju tahografi i taksometri

# DRŽAVNI ZAVOD ZA NORMIZACIJU I MJERITELJSTVO

1340

Temeljem članka 22. Zakona o mjeriteljskoj
djelatnosti (»Narodne novine« br. 11/94), ravnatelj Državnog zavoda za
normizaciju i mjeriteljstvo donosi

## PRAVILNIK

### O MJERITELJSKIM ZAHTJEVIMA ZA KONTROLNE UREĐAJE KOJIMA SE ISPITUJU TAHOGRAFI I TAKSOMETRI

I. OpĆe odredbe

Članak 1.

Ovim
se pravilnikom propisuju mjeriteljski zahtjevi koje moraju zadovoljiti
kontrolni uređaji za ispitivanje tahografa i taksometara (u nastavku teksta
»uređaji«), kad tahografi i taksometri nisu ugrađeni u vozilo.

Članak
2.

Pod
uređajima se, prema ovom pravilniku razumijevaju uređaji koji stvaraju ulaznu
veličinu potrebnu za rad tahografa ili taksometara. Ulazna se veličina daje
okretanjem izlaznog vratila uređaja i/ili se daje (mjeri) kao električni signal
određenih svojstava.

Ulazna
veličina koja se daje okretanjem ulaznog vratila iskazuje se u obliku u kojemu
je iskazana i stalnica (konstanta) mjerila k, tj. u o/km, a ulazna veličina
koja se daje kao električni signal iskazuje se u imp/km.

II.
Mjeriteljsko-tehniČke znaČajke

Članak 3.

Mjerna
područja uređaja moraju biti:

1)
za mjerenje prijeđenog puta – od 0 m do 9999 m (vrijednost najmanjeg podjeljka
0,1 m)

2)
za mjerenje simulirane linearne brzine - od 5,0 km/h do 180 km/h (vrijednost
najmanjeg podjeljka 0,1 km/h)

3) za stalnicu k

– za uređaje koji stvaraju ulaznu veličinu
okretanjem ulaznog vratila – 1000 o/km

–
za uređaje koji daju ulaznu veličinu kao električni signal     – prema dokumentaciji proizvođača.

Članak
4.

Granice
dopuštene pogreške uređaja, bez obzira na izabranu vrijednost stalnice k, ne
smiju biti veće od:

1)
+ 2 m – za mjerenje prijeđenog puta 1000 m

2)
+ 0,8 km/h – za vrijednost linearne brzine u području od 20 km/h do 180
km/h

3)
+ 1,0 km/h – za vrijednosti linearne brzine u području od 5 km/h do 20
km/h.

Članak
5.

Referentni
uvjeti za rad uređaja jesu:

1)
temperatura okoline: 10 oC
do + 40 oC

2)
vlažnost zraka: 65% + 15%

3)
napon izmjenične struje: 220/380 V + 10% odnosno naziv­na vrijednost
napona napajanja + 10%

4)
frekvencija: 50 Hz + 1%.

Članak
6.

Uređaji
moraju imati ove dijelove:

1)
pogonski sklop za davanje mehaničke i/ili el. ulazne veličine za pogon mjerila

2)
sklop za prilagodbu ili mjerenje vrijednosti linearne brzine, puta ili
prijenosnog omjera

3)
pokazni sklop sa signalnim uređajima (indikatorima)

4)
okvir s kućištem.

Članak
7.

Pogonski
sklop kod uređaja za davanje mehaničke ulazne veličine mora biti izveden kao
elektromotorni pogon.

Snaga
elektromotornog pogona iz stavka 1. ovog članka mora biti tako dimenzionirana
da se mogu svladati svi otpori kretanja koji se javljaju kod mehanizma
tahografa i taksometara, bez obzira na vrijednost trenutačno simulirane brzine.

Da
bi se pogonski sklop zaštitio od preopterećenja ili pregorijevanja, mora
postojati odgovarajuća signalizacija ili zaštita.

Članak
8.

Pogonski
sklop kod uređaja za davanje el. ulazne veličine mora proizvoditi potreban broj
impulsa za ispitivanje elek­troničkih tahografa i taksometara za čije je
ispitivanje uređaj namijenjen.

Razina
i oblik signala moraju biti prilagođeni razini i obliku signala za tahografe i
taksometre, ovisno o njihovu naponu napajanja.

Članak
9.

Sklop
za prilagodbu ili mjerenje, vrijednosti linearne brzine, puta ili prijenosnog
omjera uređaja mora osigurati postupnu prilagodbu ili mjerenje u čitavome mjernom
području.

Prilagođena
brzina mora se održavati automatski i u pet minuta linearna se brzina ne smije
promijeniti za više od + 0,3 km/h.

Sklop
za podešavanje vrijednosti linearne brzine mora biti takav da najmanja promjena
linearne brzine koju može ostvariti odgovara vrijednosti + 0,2 km/h.

Članak
10.

Mjerilo
prijeđenog puta mora biti konstruirano tako da prijeđeni put uvijek pokazuje u
metrima, bez obzira na vrijednost izabrane stalnice k.

Mjerilo
simulirane linarne brzine radi po načelu rada mjerila frekvencija. Mjerni
interval ne smije biti duži od 1 s. Stalnost vremenske baze mora iznositi
najmanje 1 • 10-5.

Stalnica
k mora se ugađati u obliku o/km, s najmanjim prirastom 1 o/km, odnosno stalnica
k mora se zadavati u obliku cijelog broja.

Članak
11.

Pokazni
uređaj mora imati pokazivač linearne brizine za pokrivanje prijeđenog puta, kad
je odabrana ta funkcija.

Visina
brojki na pokazivaču ne smije biti manja od 10 mm za uređaje stolne izvedbe,
odnosno 6 mm za uređaje ručne izved­be.

Osim
pokazivača iz stavka 1. ovog članka, uređaj može imati i pokazivač ukupno
prijeđenog puta za vrijeme ispitivanja taksometara ili tahografa.

Na
pokaznom uređaju pokraj svakog upravljačkog elementa mora postojati signalni
uređaj ili oznaka koja pokazuje u kojem je stanju upravljački element (aktivno
stanje – pasivno stanje). Signalnog uređaja ne mora biti ako se aktiviranjem
komande mijenja njezin prvotni položaj i na taj način naznačuje aktivno i
pasivno stanje.

Članak
12.

Okvir
s kućištem mora osigurati učvršćivanje svih sklopova i savitljivog vratila za
pogon tahografa ili taksometra kod uređaja koji ulaznu veličinu daju okretanjem
izlaznog vratila. Savitljivo vratilo mora se učvršćivati maticom s navojem 22 x
1,5 mm.

Članak
13.

Osim
dijelova navedenih u članku 6. uređaji mogu imati i ove dodatne dijelove:

1)
sklopove za automatizaciju i programiranje procesa mjerenja

2)
osjetila (senzore) – (akustička, fotoosjetila i druga) za automatizaciju i
programiranje upravljanja procesom mjerenja

3)
dodatne računske jedinice za automatsko izračunavanje pogreške i druge sklopove
koji automatiziraju i poboljšavaju mjerenje

4)
izvor istosmjernog napona od 12 V do 24 V.

III. Natpisi i
oznake

Članak 14.

Natpisi i oznake
na uređaju moraju biti ispisani na hrvatskome jeziku.

Natpisi i oznake
moraju biti jasni, lako čitljivi pri radnim uvjetima i ispisani tako da se ne
mogu izbrisati ni skinuti.

Članak
15.

Na
natpisnoj pločici uređaja moraju biti ispisani ovi natpisi i oznake:

1)
tvrtka, odnosno ime ili znak proizvođača uređaja

2)
oznaka tipa i tvornički broj uređaja te godina proizvodnje

3)
službena oznaka tipa uređaja

4)
nazivna vrijednost najveće simulirane linearne brzine (izmjerena za vrijednost
stalnice k = 1 000 o/km).

Članak
16.

Na
upravljačkom uređaju pokraj svakog upravljačkog elementa odnosno signalnog
uređaja mora biti jasno naznačena njegova funkcija.

Na
pokaznom uređaju mora biti ispisano:

1)
»m« – pokraj pokazivača prijeđenog puta

2)
»km/h« – pokraj pokazivača simulirane linearne brizine

3)
»o/km« ili »imp/km« – pokraj oznake koja predstavlja vrijednost izabrane
stalnice k

4)
»imp« – pokraj brojke koja označuje izabrani broj impulsa po jednom okretaju.

IV. Tipno
ispitivanje

Članak 17.

Tipno ispitivanje mjerila provodi se na
osnovi dokumentacije i/ili rezultata laboratorijskih ispitivanja.

Zahtjevu za tipno ispitivanje proizvođač
mjerila ili njegov predstavnik mora priložiti propisanu dokumentaciju, a
posebno:

1) upute za uporabu koje sadrže:

a)
opće tehničke podatke

b)
opis rada mjerila i njegovih sklopova s mogućim upozorenjima

c)
upute za postavljanje i električnu shemu spajanja

d)
potrebnu programsku podršku i upute za njezinu ugradbu

e)
upute za uporabu, održavanje i ovjeravanje na hrvatskome jeziku

f)
upute za funkcionalnu provjeru ispravnosti mjerila

g)
postupak za utvrđivanje sukladnosti mjerila s odredbama ovoga pravilnika

2)
konstrukcijsku (tehničku) dokumentaciju (o mehaničkim i elektroničkim
sklopovima) mjerila

3)
konstrukcijsku (tehničku) dokumentaciju o programskoj podršci (ako je ugrađena
u mjerilo), a posebno:

a)
opis programske podrške

b)
opis komunikacije podataka između sklopova

c)
podatke i upute za identifikaciju programske podrške ugrađene u mjerilo

d)
pisanu izjavu proizvođača mjerila da ugrađena program­ska podrška isključivo
obavlja samo one funkcije koje su navedene u podtočki a) ove točke

e) način zaštite programske podrške

4) potreban broj fotografija mjerila (za
obradbu na elek­troničkome računalu)

5) druge dokumente ili podatke koji su
potrebni za provo­đenje tipnog ispitivanja, a koje tijekom provođenja tipnog
ispitivanja zatraži službeni organ.

Članak 18.

Tijekom provođenja tipnog ispitivanja
provodi se i provjera pripadnih uputa za uporabu mjerila kako bi se utvrdilo da
su navedeni podaci i opisani postupci jasno i razumljivo navedeni.

U tipnom odobrenju treba navesti i podatke
za prepoznavanje uputa za uporabu mjerila.

V. ZavrŠne
odredbe

Članak 19.

Uređaji koji su redovno ovjeravani,
odnosno umjeravani prije dana stupanja na snagu ovoga pravilnika, mogu se i
dalje podnositi na ovjeravanje, ako zadovoljavaju uvjete propisane ovim
pravilnikom.

Članak 20.

Ovaj pravilnik stupa na snagu osmoga dana
od dana objave u »Narodnim novinama«.

Klasa: 011-02/02-04/40
Urbroj: 558-03/6-02-1
Zagreb, 21. lipnja 2002.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić, dipl. ing.,** v. r.

Pravilnik, NN 81/2002-1340